การฆ่าหมัดรอบบริเวณบ้าน การรักษาหมัดให้สัตว์เลี้ยง การทำสเปรย์กำจัดหมัด
คุณสามารถพบหมัด ไข่ และตัวอ่อนได้ทั่วบ้าน และวิธีที่ดีที่สุดวิธีหนึ่งในการกำจัดหมัดคือการซักทุกอย่าง ซึ่งนี่รวมถึงผ้าปูและเครื่องนอน ผ้าเช็ดตัว ผ้าม่าน เสื้อผ้า ของเล่น และที่นอนและพรมของสัตว์เลี้ยง ซักพวกมันในเครื่องซักผ้าโดยใช้น้ำร้อน เมื่อคุณปั่นแห้งผ้า ให้ตั้งค่าที่อุณหภูมิสูงสุดเพื่อให้แน่ใจว่าคุณฆ่าทุกอย่าง อีกวิธีที่มีประสิทธิภาพในการกำจัดไข่หมัดและตัวอ่อนข้างในบ้านก็คือการดูดฝุ่น ใช้ปลายท่อและหัวเปลี่ยนต่างๆ เพื่อให้เข้าถึงทุกซอกทุกมุม นำถุงสูญญากาศไปทิ้งทันทีหลังจากดูดฝุ่นเสร็จ ดูดฝุ่นทุกอย่างที่คุณทำได้ รวมถึง:  พรม เฟอร์นิเจอร์ เตียง พื้น รอยแตกระหว่างพื้นไม้เนื้อแข็ง ตามผนัง หลังจากซักล้างและดูดฝุ่นแล้ว ให้พ่นสเปรย์มะนาวกำจัดหมัดให้ทั่วบ้าน ใส่ใจเป็นพิเศษกับเฟอร์นิเจอร์ ผ้าม่าน และบริเวณที่สัตว์เลี้ยงอยู่  สำหรับสัปดาห์แรก ให้พ่นสเปรย์ตอนเช้าและตอนเย็น เมื่อหมัดหมดแล้ว ให้พ่นสเปรย์ในบ้านต่อไปทุกสองสามวันเพื่อป้องกันไม่ให้พวกมันกลับมา  ตัดสินใจให้รอบคอบว่าจะใช้สเปรย์มะนาวกำจัดหมัดที่ไหนและมากเท่าไร เพราะว่าส่วนประกอบจากเปลือกมะนาวอาจจะเป็นพิษต่อสัตว์ได้ถ้ามันกินเข้าไป จำกัดหรือหลีกเลี่ยงการพ่นบริเวณและโดยเฉพาะอย่างยิ่งสิ่งของที่สัตว์เลี้ยงอาจจะเลียหรือเคี้ยว น้ำมะนาวมักจะใช้เป็นส่วนประกอบสำหรับการกำจัดคราบเปื้อน แต่ทางที่ดีควรจะทดสอบสเปรย์บนบริเวณที่ไม่เป็นที่สังเกตของเฟอร์นิเจอร์และผ้าม่านเพื่อทดสอบความคงทนของสี ถ้าน้ำมะนาวไม่ทำให้บริเวณนั้นเปลี่ยนสีก็สามารถพ่นส่วนผสมให้ทั่วได้เลย หมัดยังเจริญเติบโตได้ในบริเวณกลางแจ้งหลายแห่งอีกด้วย โดยเฉพาะอย่างยิ่งในบริเวณที่ชื้นและร่ม อย่างเช่น หญ้าสูงๆ พุ่มไม้ ต้นไม้ และใบไม้ พ่นสเปรย์กำจัดหมัดในบริเวณที่หมัดอาจจะชอบ และโดยเฉพาะอย่างยิ่งใกล้ทางเข้าบ้านและบริเวณที่สัตว์เลี้ยงหรือคนชอบไปเล่น คุณยังสามารถช่วยป้องกันหมัดได้โดยการดูแลรักษาสวน คอยตัดหญ้าให้สั้น และไม่มีพุ่มไม้ใกล้กับประตูและหน้าต่าง สำหรับงานนี้คุณจะต้องใช้หวีสางหมัด น้ำสบู่หนึ่งถัง และสเปรย์กำจัดหมัด ถ้าเป็นไปได้ให้ใช้หวีสางหมัดหวีขนสัตว์เลี้ยงข้างนอกบ้านเพื่อไม่ให้ไข่และตัวอ่อนร่วงหล่นข้างในบ้าน  พ่นสเปรย์กำจัดหมัดเป็นหย่อมเล็กๆ บนขนใกล้กับหัวและหู ใช้หวีสางหมัดเพื่อหวีให้ทั่วขนส่วนนั้น พ่นสเปรย์และเก็บหมัดต่อไปเรื่อยๆ จุ่มหวีแล้วกวนไปมาในน้ำสบู่ทุกครั้งที่คุณใช้หวีสางหมัดออกมา  พ่นสเปรย์เป็นส่วนเล็กๆ แล้วหวี โดยทำไปเรื่อยๆ จากหัวไปถึงหาง เมื่อคุณทำไปจนถึงหางแล้ว ให้พ่นสเปรย์และหวีซ้ำอีกครั้ง ใช้ท่อฉีดน้ำล้างบริเวณนั้นเมื่อคุณฆ่าหมัดที่หนีออกมาเรียบร้อยแล้ว ถ้าคุณหวีข้างในบ้านก็ให้ใช้เครื่องดูดฝุ่นดูดบริเวณนั้นให้ทั่ว ทำขั้นตอนเหล่านี้ซ้ำทุกวันจนกว่าจะไม่มีหมัดหลงเหลืออยู่ ส่วนประกอบในผลไม้ตระกูลส้มที่ไล่แมลงนั้นยังเป็นพิษต่อสัตว์หลายชนิด รวมไปถึงหมาและแมวด้วย หลังจากพ่นสเปรย์กำจัดหมัดและหวีจนทั่วขนของสัตว์เลี้ยงทุกวันแล้ว ให้อาบน้ำสัตว์เลี้ยงเพื่อล้างสเปรย์มะนาวที่หลงเหลือออก ลิโมนีน (Limonene) สามารถทำลายตับของสัตว์ได้ แต่พบได้ในเปลือกผลไม้ตระกูลส้มเท่านั้น น้ำมะนาวเองไม่ได้เป็นพิษต่อสัตว์เลี้ยง แต่ทางที่ดีก็ควรจะใช้สเปรย์กำจัดหมัดด้วยความระมัดระวัง เมื่อสัตว์เลี้ยงมีหมัด สิ่งสำคัญก็คือต้องดูแลพวกมันและทุกอย่างที่พวกมันสัมผัส ซึ่งนี่รวมไปถึงเตียง ผ้าห่ม เครื่องนอน พรม หรือผ้าอื่นๆ ที่สัตว์เลี้ยงอยู่ด้วย  พ่นสเปรย์มะนาวกำจัดหมัดบนเครื่องนอนทั้งหมดแล้วนำไปแขวนตากให้แห้ง ซักเครื่องนอนทั้งหมดในเครื่องซักผ้าด้วยระบบน้ำร้อน ตามด้วยปั่นแห้งผ้าด้วยลมร้อน ซึ่งนี่จะช่วยให้แน่ใจว่ากำจัดหมัดและร่องรอยของสเปรย์มะนาวทั้งหมดออกไปได้ รวบรวมของเล่น จาน ชามทั้งหมดของสัตว์เลี้ยง ล้างชามและจานในเครื่องล้างจานหรือในอ่างล้างจานด้วยน้ำสบู่ร้อนๆ นำของเล่นผ้าใส่ลงในเครื่องซักผ้ากับเครื่องนอน และซักของเล่นอื่นๆ ทั้งหมดด้วยมือ  ของเล่น เช่น ลูกเทนนิส และตุ๊กตาสัตว์ยัดนุ่น สามารถนำไปซักในเครื่องซักผ้าได้ หลีกเลี่ยงการใช้สเปรย์มะนาวกำจัดหมัดบนของเล่นของสัตว์เลี้ยง หรืออะไรก็ตามที่พวกมันอาจจะกินเข้าไป การทำสเปรย์มะนาวกำจัดหมัดแบบโฮมเมดนั้นง่ายและไม่ต้องการส่วนประกอบหรืออุปกรณ์มากมาย แต่อย่างไรก็ตามคุณจะต้องใช้เวลาหลายชั่วโมงเพราะว่าต้องแช่มะนาวในน้ำข้ามคืน อุปกรณ์ที่คุณต้องการ คือ:  มีด ส้อม หม้อใบใหญ่ที่มีฝาปิด ที่กรอง ชามใบใหญ่ กรวย ขวดสเปรย์ใบใหญ่ หั่นมะนาวเป็นแว่นๆ หนาประมาณ 5 มิลลิเมตร ใส่มะนาวหั่นแว่นลงในหม้อใบใหญ่ ใช้ส้อมบี้มะนาวเล็กน้อยเพื่อให้น้ำออกมา สารออกฤทธิ์ในผลไม้ตระกูลส้มที่ป้องกันและฆ่าหมัดนั้นพบได้ที่เปลือก และการใช้ส้อมคั้นน้ำผลไม้จะช่วยในการทำให้เปลือกแตกตัว เติมน้ำลงในหม้อที่มีมะนาวอยู่ ปิดฝาแล้วนำส่วนผสมไปต้มบนความร้อนสูงปานกลาง เมื่อน้ำเดือดให้ลดความร้อนลงไปที่ปานกลางและปล่อยให้มะนาวเคี่ยวในน้ำประมาณ 30 นาที เมื่อมะนาวเคี่ยวในน้ำเป็นเวลา 30 นาทีแล้ว ให้นำหม้อออกจากเตาแล้วพักไว้ ทิ้งมะนาวแช่ในน้ำไว้ข้ามคืนหรือประมาณ 8 ชั่วโมง เมื่อน้ำมะนาวเย็นตัวและแช่ไว้ข้ามคืนแล้วให้เอามะนาวออกจากน้ำ วางที่กรองบนชามแล้วเทน้ำมะนาวผ่านที่กรอง เมื่อกรองมะนาวออกแล้ว คุณก็สามารถเอาทิ้งได้เลย เทน้ำส้มสายชูลงในชามที่มีน้ำมะนาวอยู่แล้วคนให้เข้ากัน วางกรวยบนปากขวดสเปรย์ที่เปิดอยู่แล้วเทส่วนผสมลงในขวด ติดหัวพ่นสเปรย์เพื่อใช้งาน เขย่าขวดก่อนใช้ทุกครั้ง น้ำส้มสายชูที่ดีที่สุดสำหรับใช้ในสูตรนี้ คือ น้ำส้มสายชูกลั่นหรือไม่ก็น้ำส้มสายชูแอปเปิ้ลไซเดอร์
ซักทุกอย่างที่คุณทำได้. ดูดฝุ่นสิ่งที่คุณไม่สามารถซักได้. พ่นสเปรย์บนเฟอร์นิเจอร์. พ่นสเปรย์ข้างนอกด้วย. พ่นสเปรย์กำจัดหมัดลงบนขนของสัตว์เลี้ยงแล้วหวีให้ทั่ว. อาบน้ำให้สัตว์เลี้ยงหลังจากใช้สเปรย์มะนาวกำจัดหมัด. พ่นสเปรย์และซักเครื่องนอนของสัตว์. ทำความสะอาดของเล่นและชามอาหารทั้งหมดของสัตว์เลี้ยง. รวบรวมส่วนประกอบและอุปกรณ์. หั่นและคั้นน้ำมะนาว. ต้มมะนาวในน้ำ. แช่มะนาว. กรองมะนาวออก. เติมน้ำส้มสายชูก่อนบรรจุขวด.
https://www.wikihow.com/Make-a-Lemon-Flea-Spray https://www.wikihow.com/Make-a-Lemon-Flea-Spray https://www.wikihow.com/Make-a-Lemon-Flea-Spray
Killing Fleas Around the House Treating Pets for Fleas Making the Flea Spray